Κρητική διάλεκτος

Η **κρητική διάλεκτος** είναι διάλεκτος της Ελληνικής γλώσσας που ομιλείται κυρίως στην Κρήτη και από την κρητική διασπορά.

Κατά τον ύστερο μεσαίωνα η διάλεκτος του νησιού εξελίχθηκε σε λόγια γλώσσα, και εκφράστηκε μέσα από την ποίηση του Κορνάρου, του Χορτάτση, και άλλων, καθώς και από το κρητικό θέατρο και τα λαϊκά τετράστιχα -μαντινάδες- των οποίων η θεματολογία μπορεί να είναι από σκωπτική έως φιλοσοφική. Κατά τον Αντρέ Μιραμπέλ την περίοδο της αναγέννησης στην Κρήτη δημιουργήθηκε μια ιδιωματική κοινή γλώσσα στην οποία η νέα ελληνική κοινή χρωστάει πολλά. Σήμερα η κρητική διάλεκτος δεν κινδυνεύει με εξαφάνιση, όπως συχνά συμβαίνει σε μειονοτικές διαλέκτους που δεν διδάσκονται, καθώς σε πολλά μέρη του νησιού αποτελεί τη μόνη προφορική γλώσσα. Η κρητική διάλεκτος ομιλείται εκτός από την Κρήτη, στο χωριό Χαμιντιέ της Συρίας και στα παράλια της Μικράς Ασίας όπου εγκαταστάθηκαν μουσουλμάνοι Κρητικοί το 1923.
Από το εαρινό εξάμηνο του ακαδημαϊκού έτους 2019-2020 η κρητική διάλεκτος διδάσκεται στο παιδαγωγικό τμήμα του πανεπιστημίου Κρήτης.

## Μαρτυρίες για την Κρητική διάλεκτο τον 19ο αιώνα
Ο Ουίλιαμ Μάρτιν Ληκ πραγματοποίησε εκτενή έρευνα για τις ομιλούμενες διαλέκτους στον ελλαδικό χώρο στις αρχές του 19ου αιώνα. Μεταξύ των διαλέκτων που ερευνήθηκαν ήταν η Κωνσταντινουπολίτικη, η Αττική, η Κυπριακή, η Τσακώνικη και άλλες, καθώς και μη ελληνικές. Η έρευνα δημοσιεύτηκε το 1814 στο βιβλίο του Researches in Greece, όπου στις σελίδες 64-65 αναφέρει τα παρακάτω για την Κρητική διάλεκτο:

Ο Robert Pashley απόφοιτος του πανεπιστήμιου Cambridge στις κλασικές σπουδές, στα πλαίσια των μελετών του στην ανατολική Μεσόγειο (1833-1834) για το πανεπιστήμιο, δημοσίευσε το 1837 το βιβλίο Travels in Crete όπου στις σελίδες 191-192 του δεύτερου τόμου αναφέρει τα παρακάτω για την Κρητική διάλεκτο:

## Χαρακτηριστικά σε σχέση με τη νέα Ελληνική
* Στην κρητική διάλεκτο **οι αδύνατοι τύποι των προσωπικών αντωνυμιών** μπορούν να μπαίνουν πριν και μετά το ρήμα σχεδόν σε οποιαδήποτε περίπτωση, σε αντίθεση με τη νέα ελληνική και την καθαρεύουσα, παραδείγματα: κατέχω **το**, ξανοίγω **σε**, μανίζω **ντως**, γροικώ **ντου**, ετά **το** χτύπα, επαέ **τα** θέσε κτλ. Το χαρακτηριστικό αυτό ευνοεί τις ομοιοκαταληξίες στους στίχους καθώς επιτρέπει δυο εκδοχές διατηρώντας το ίδιο νόημα. Επίσης η θέση των αντωνυμιών επηρεάζει το ρυθμό και σε οποιοδήποτε άλλο μέρος των στίχων. 
* Στο Γ πρόσωπο της γενικής του πληθυντικού έχουμε τον δωρικό τύπο **τως** και για τα τρία γένη, αντί του **τους** της δημοτικής: πες τως, πέψε ντως, τως έπεψα κτλ. 
* Ο τύπος **τως** χρησιμοποιείται επίσης και ως κτητική αντωνυμία στο Γ΄ πρόσωπο του πληθυντικού και για τα τρία γένη: τα πράματα ντως, οι άθρωποι ντως, ο εδικός τως κτλ. 
* Η χρήση της αρχαίας πρόθεσης **εις** είναι χαρακτηριστική στην κρητική διάλεκτο, 
* Η πρόθεση **εις** χρησιμοποιείται επίσης μαζί με τα οριστικά άρθρα, έτσι αντί για τους τύπους (στου, στης, στον, στη(ν), στο, στων, στους, στις) της δημοτικής, έχουμε τους παλαιούς (εις του, εις τση, εις τον, εις τη(ν), εις το, εις των, εις τσι) 
* Ο αόριστος των ρημάτων καταλήγει με τον δωριζμό **–ξα** αντί του -σα της νέας ελληνικής και της καθαρεύουσας, για παράδειγμα: εζύγωξα, εστέγνωξα, εστέργιωξα. 
* Πολύ συχνά στην κρητική διάλεκτο η **παρελθοντική αύξηση του αορίστου και του παρατατικού** διαμορφώνεται με **ή-** εκεί που στη δημοτική και άλλες τοπικές διαλέκτους διαμορφώνεται με **ε-**. Στον Ερωτόκριτο υπάρχουν πάρα πολλά παραδείγματα: ήλεγε, ήβρεχε, ήβραζε, ήσφαλε, ήσφιξε, ήβανε, ήσυρε, ήβγαλε, ήκλαιγε, ήμελλε, ήκαμε, ήτρεξε, ήδωκε κτλ. Χαρακτηριστικό κυρίως της διαλέκτου της ανατολικής Κρήτης. Επίσης το **ή-** συχνά αντικαθιστά το αρχικό φωνήεν **α-**: ήφηκα, ήρχιξα, ήκουσα κτλ. Σπανιότερα το αρχικό φωνήεν **α-** αντικαθίσταται με **ε-**, για παράδειγμα: εγόρασα.
* Ενώ όταν η αύξηση δεν τονίζεται, τότε στην κρητική διάλεκτο προστίθεται το φωνήεν **ε-**: εκάτεχα, εθώρουνα, επόδωκα, εγιάγυρα, εμόλαρα. Εξαίρεση αποτελεί το ρήμα ηύρηκα που διαμορφώνεται και με ή- άλλα και με ε- ευρήκα. 
* Η κρητική διάλεκτος όντας φυσικά διαμορφωμένη, δεν επιτρέπει χασμωδίες, για παράδειγμα: τρώγω αντί του τρώω, λέγω αντί του λέω, κρυγιώνω αντί του κρυώνω, ρυγιάκι αντί του ρυάκι, χωργιά αντί του χωριά κτλ. Σε κάποιες περιπτώσεις αντί να προστίθεται σύμφωνο, η χασμωδία αποφεύγεται απαλείφοντας ένα φωνήεν, για παράδειγμα: βαρά αντί του βαριά, μερά αντί του μεριά. γρά αντί του γριά.
* Σε αντίθεση με τη νέα ελληνική, στα κρητικά παίρνουν** τελικό  **άρθρα αντωνυμίες και επιρρήματα **μόνο όταν η λέξη που ακολουθεί αρχίζει από φωνήεν**, ανεξάρτητα από το γένος και το είδους της. Για παράδειγμα Πληθυντικός: τω**ν** **α**νθρώπω, τω χωργιώ. Όταν ακολουθεί αρσενικό: το δάσκαλο, το**ν α**δερφό. Άκλιτα: δε θέλω, δε**ν** **α**λλάζω, μη γροικάς, μη**ν** **α**λαργεύεις. Το επίρρημα-σύνδεσμος ωσάν: ωσά ντο ρίφι, ωσα**ν** **α**ροδαμός,

## Λέξεις της Κρητικής διαλέκτου
Μεγάλο μέρος του λεξιλογίου της κρητικής διαλέκτου είναι κοινό με τη δημοτική - νέα ελληνική. Οι παρακάτω είναι λέξεις της καθημερινότητας όπου ομιλείται η κρητική διάλεκτος, ενδεχομένως κάποιες από τις οποίες να υπάρχουν και σε άλλες ελληνικές διαλέκτους. Στη στήλη 'προέλευση' αναφέρονται ενδεικτικά κάποιες ρίζες των λέξεων και όχι η πορεία και η εξέλιξη τους. 

## Παραπομπές

## Πηγές
* 
* 
* 
* 
* 

## Διαβάστε επίσης
* 
* 

## Εξωτερικοί σύνδεσμοι
* Κρητικό Λεξικό - Κρητική Διάλεκτος

Κατηγορία:Ελληνικές γλώσσες
Κατηγορία:Πολιτισμός της Κρήτης
Κατηγορία:Γλώσσες της Ελλάδας
Κατηγορία:Ελληνικές διάλεκτοι